Anthony O’Regan

**Anthony O’Regan** (1809–1866) var en irskfødt katolsk biskop i USA, den tredje biskopen av Chicago.
## Liv og virke
### Prest
Han studerte i Maynooth  og ble ordinert til prest den 29. november 1834 for erkebispedømmet Tuam i Irland av erkebiskop John MacHale.

Etter å ha virket ved St Jarlath's College i Tuam der han undervise i bibelfag, henraisk og dogmatikk, og ble collegets president fra 1844 til 1849, flyttet O'Regan til USA, til det nye presteseminaret i St. Louis (i landsbyen Carondelet) i Missouri i 1849.

### Biskop av Chicago
Den 9. desember 1853 ble han utnevnt til biskop av Chicago og den 16. desember samme år til apostolisk administrator av Quincy. Han følte at han manglet sjelesørgerisk erfaring for å lede bispedømmet, og ville ikke påta seg embetet. Men pave Pius IX påla ham det, og O'Regan gav etter.

Peter Richard Kenrick, erkebiskop av Saint Louis, ordinerte ham til biskop den 25. juli 1854. Medkonsekrerende var John Henni, biskop av Milwaukee, og James Oliver Van de Velde, hans forgjenger som biskop av Chicago og nå biskop av Natchez.

Mens han var i St. Louis, ble O'Regan rammet av en nervesykdom. 

Etter å ha kommet seg, ankom han Chicago; han ble innsatt i sitt embeder den 3. september 1853. Han satte start i gang byggingen av en ny bisperesidens, som stod ferdig i 1856. Biskop O'Regan kjøpte eiendommer for en rekke kirker og for det som ble gravlunden Calvary Cemetery.  Under sin bispetid etablerte O'Regan jesuittene og redemptoristene i sitt bispedømme. 

Men han støtte flere prester fra seg med sin lederstil. Det fransk-kanadiske samfunn kom også i konflikt med ham, og hevdet at han stjal en tomt fra et sogn som planla å bygge en kirke. De anklaget ham også for å ha stjålet presteklær fra et sogn. Til gjengjeld refset O'Regan det fransk-kanadiske samfunn flere ganger i Chicago-pressen.  Et krakk i Chicagos eiendomsmarked i 1857 var en annen stressfaktor for O'Regan.
### Fratreden
Etter å ha sagt fra seg oppdraget som apostolisk administrator av Quincy den 9. januar 1857, trakk han seg også som biskop av Chicago i 1857 på grunn av forbehold om sin lederstil. Dette ble akseptert i 1858, og O'Regan ble utnevnt til titulærbiskop av Dora.

O’Regan reiste tilbake til Europa og tilbrakte sin pensjonisttilværelse i London, hvor han ble venn med kardinalene Nicholas Wiseman og Henry Edward Manning. Der døde ham av leversykdom den 13. november 1866. Etter en requiemmesse i Tuams katedral vest i Irland ble han gravlagt i Cloonfad i County Roscommon.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Kardinal Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1753–1816)*1775
* Biskop Louis-Guillaume-Valentin Dubourg (1766–1833) *1815
* Biskop Joseph Rosati (1789–1843) *1824
* Erkebiskop Peter Richard Kenrick (1806–1896) *1841
* Biskop *Anthony O’Regan* (1809-1866) *1854

## Referanser